প্রতীক্ষার অবসান, মহাকাশ থেকে এবার পৃথিবীর পথে সুনীতা উইলিয়ামস

দীর্ঘ প্রতীক্ষার অবসান হতে চলেছে। পৃথিবীতে (Earth) ফিরছেন মহাকাশচারী (Astronaut) সুনীতা উইলিয়ামস (Sunita Williams) । তার সঙ্গে ফিরবেন সুনীতার সহযোগী বুচ উইলমোর (Butch Wilmore) ।

এখনও পর্যন্ত সব ঠিক ঠাক থাকলে মার্চ মাসের ১২ তারিখ ক্রিউ ১০ পাঠাতে চলেছে নাসা। সেটিতে করে পৃথিবীতে ফিরবে সুনীতা ও বুচ। নাসার (Nasa) পক্ষ থেকে ইতিমধ্যে এই খবর জানিয়ে দেওয়া হয়েছে।

আরও পড়ুন: ট্রাম্পের ঘোষণায় শিশুর জন্ম পিছিয়ে দিল প্রবাসী ভারতীয় দম্পতি

প্রায় দীর্ঘ আট মাসের বেশি সময় ধরে মহাকাশে (Space) আটকে রয়েছেন ভারতীয় বংশোদ্ভূত সুনীতা এবং বুচ। যা নিয়ে উদ্বেগে গোটা বিশ্ব। ক’দিন আগেই এত দীর্ঘ সময় মহাকাশে থাকার অভিজ্ঞতার কথা বলতে গিয়ে সুনীতা বলেছিলেন, “হাঁটার অনুভূতি কেমন, তা ভুলেই গিয়েছি। দীর্ঘদিন ধরে আটকে রয়েছি। অনেকদিন বসিনি। তবে চোখ বন্ধ করলে মনে হয় খুব বেশিদিন আমি আসিনি এখানে। মহাকাশে সময়ের হিসেব অন্যরকম। সামান্য ব্যবধানও দীর্ঘ বলে মনে হয়।”

সেইসঙ্গে তিনি জানান, মহাকাশে থাকার অনুভূতি তার মন্দ লাগছে না। নিজের ঘর বলেই মনে হয়। নিজেদের সেখানে বন্দি বলে তারা মনে করছেন না। এখানে তাদের জন্য খাবার, জল সবই রয়েছে। যদি মন খুব খারাপ লাগে, তাহলে স্পেস স্টেশনের বাইরে তারা একটু ঘুরে আসছেন। সেখানেও তাদের স্বাধীনতা রয়েছে।

উল্লেখ্য, বিশ্বের কাছে নানা ধরণের আবিষ্কারের খোঁজ দিয়ে চলেছেন সুনীতা এবং তার সহযোগীরা। ফলে বেশিদিন থাকতে হতে পারে, এমনটা নিয়েই আগেই মানসিক প্রস্তুতি নিয়েছিলেন তারা। সুনীতা এবং বুচ দুজনেই মহাকাশে একে অপরের বিকল্প হিসাবে রয়েছেন। বোয়িং স্টারলাইনার তাদের নতুন বাড়ি।

মহাকাশে স্পেসওয়াক করে নতুন রেকর্ড তৈরি করেছেন সুনীতা উইলিয়ামস। মহাকাশযানটির মেরামতির কাজ করতে গিয়ে সুনীতা নিজের অষ্টম স্পেসওয়াক করে ফেলেছেন। সেখানে তার সহযোগী ছিলেন নিক হগ। মহাকাশে স্পেসওয়াক করার সময় তাঁর অভিজ্ঞতার কথা সকলের সামনে জানান তিনি। মহাকাশ থেকে তারা কবে ফিরবেন মানুষের কাছে সমালোচিত হয়েছিলেন নাসা। তাই আর দেরি না করে এবার পদক্ষেপ নিল নাসা।

দেখুন অন্য খবর: